זאזא קאנדלקי

זאזא קאנדלקי (בגאורגית: ზაზა კანდელაკი) הוא דיפלומט גאורגי, המשמש כשגריר גאורגיה בישראל. קאנדלקי נולד ב-28 ינואר, 1958 בטביליסי בירת גאורגיה.

 ביוגרפיה מוקדמת 
ממוזער|100px|סמל משפחת ג'אוואחישווילי.
קאנדלקי נולד למשפחה שהיא נצר למשפחת נסיכים גאורגית מצד אימו. הסבא Galaktion Kandelaki מצד אביו, היה בן אצולה גאורגי.

 השכלה וקריירה אקדמית 
לקאנדלקי תואר דוקטור Ph.D בהיסטוריה מהאוניברסיטה הממלכתית של טביליסי. בין השנים 1981 - 1987 הוא שימש כחוקר זוטר, במוזיאון הלאומי הגאורגי. ב-1987 קודם לדרגת חוקר בכיר שם, ובין השנים 1989 - 1991 מונה לשמש כראש חטיבה במוזיאון.

 קריירה דיפלומטית 
בשנת 1991 החל קאנדלקי בקריירה ממשלתית ודיפלומטית. הוא מונה להיות מזכיר שני של המחלקה המדינית במשרד החוץ של גאורגיה, ועוד באותה שנה קודם להיות המזכיר הראשון של המחלקה. בשנת 1992 מונה להיות ראש המחלקה האירופית הראשונה, וסגן מנהל המחלקה המדינית, במשרד החוץ של גאורגיה.

1992 - 1993 - יועץ מדיני לראש המדינה בנושאים של ביטחון לאומי.

1993 - 1994 - קצין העיתונות ויועץ התקשורת לראש המדינה.

1994 - 1995 - המזכיר הבינלאומי של מפלגת השלטון "איחוד האזרחים של גאורגיה" .

1995 - 1999 - חבר בפרלמנט של גאורגיה, ומתאם המשלחות הפרלמנטריות.

1999 - 2003 - שגריר כולל  במשרד החוץ של גאורגיה.

2003 - 2004 - סגן שר החוץ של גאורגיה.

2005 - 2006 - שגריר בכיר ומיוחד (Ambassador Extraordinary and Plenipotentiary) הראשון של גאורגיה בפולין.

2007 - 2012 - עסקים פרטיים בגאורגיה.

2013 - 2018 - שגריר בכיר ומיוחד בהונגריה, ושגריר לא תושב בקרואטיה ומונטנגרו.

2018 - 2024 - שגריר בכיר ומיוחד בממלכת ירדן, ושגריר לא תושב בעיראק ובלבנון.

2024 - היום - שגריר בכיר ומיוחד בישראל.

 שירותו בהונגריה 
במהלך שירותו בהונגריה, התבטא בכל הקשור למערכת היחסים עם רוסיה, וטען לאיזון מולה בזכות ארצות הברית. לדבריו, רוסיה מתעקשת להכיר בשטחים הכבושים מגאורגיה כמדינות עצמאיות, דבר שהעם הגאורגי לא יכול להתפשר בנושא הזה, ושזה קו אדום עבורם.

 שירותו בירדן 
קאנדלקי הגיש את כתב האמנתו להוד מלכותו המלך עבדאללה השני בשנת 2018 . בעת שירותו כשגריר בירדן, זכה קנדלאקי להישג ראוי לציון. בסיוע המלך עבדאללה, הנסיך גאזי בין מוחמד  והפטריארך היווני אורתודוקסי של ירושלים, תיאופולוס השלישי, העניקו לגאורגיה 4,000 מ"ר אדמה על גדת נהר הירדן, בסמוך לאתר הטבילה של ישו המקודש לנוצרים, לצורך בניית מרכז תרבות גאורגית. מדובר באירוע היסטורי חשוב לגאורגיה. בדברי תודתו, הודה ראש ממשלת גאורגיה לשגריר וצוותו על המאמצים שהשקיעו בעניין זה, וקאנדלקי סקר בפני ראש הממשלה את השטח שהוקצה למדינה.
ממוזער|הגשת כתב ההאמנה של קאנדלאקי לנשיא מדינת ישראל יצחק הרצוג.

 שירותו ופעילותו בישראל 
בחודש מרץ 2024, החל קאנדלקי את תפקידו כשגריר גאורגיה בישראל. כבר באותו חודש, השתתף קאנדלקי בטקס ממלכתי לציון 50 שנה לעליית יהודי גיאורגיה בישראל בבית הנשיא. בביקור שקיים בחודש אוגוסט אותה שנה במשרד לשיתוף פעולה אזורי, סוכם לשאוף לשיתוף פעולה בין שתי המדינות בתחום המים, התמודדות משותפת עם משברי האקלים, חינוך וחדשנות.

בנובמבר 2024, קיבל קאנדלקי משלחת של אגודת הסופרות והסופרים העברים בישראל לציון תחילת שיתוף הפעולה בין אגודת הסופרות והסופרים העברים בישראל לבין ארגון הסופרים בגיאורגיה.

תוך כדי מבצע עם כלביא, ביקר קאנדלקי במוקדי פגיעות הטילים בבת ים, והביע "אמפתיה, סולידריות ותמיכה בתקופה קשה". לאורך הביקור, השגריר פגש עולים יוצאי גיאורגיה המתגוררים בבת ים, ושוחח עימם. מאוחר יותר הצטרף לביקור במלון לאונרדו ברמת החייל, בו שוכנו מפונים מהעיר.

קישורים חיצוניים

 ზაზა კანდელაკი באתר לקסיקון הביוגרפי של גאורגיה, 

 ביאורים 

 הערות שוליים 

קטגוריה:שגרירי גאורגיה בישראל
קטגוריה:ילידי 1958